Liberal Alliance

Liberal Alliance (LA) er et politisk parti i Danmark. Det er et borgerlig parti som forfekter en liberal eller liberalistisk politikk.

Partiet ble stiftet som et sentrumsparti under navnet Ny Alliance i 2007. Partiet ble raskt marginalisert, men ble i 2008 relansert med nytt navn og ny ledelse. Partiet gikk til høyre i økonomisk politikk og kom inn i Folketinget i 2011.

Liberal Alliance satt fra 2016 til 2019 i en mindretallsregjering med Venstre og Det Konservative Folkeparti. Liberal Alliance gav samtidig opp sine absolutte krav i skattepolitikken. Ved folketingsvalget i 2019 mistet Liberal Alliance to tredjedeler av sin folketingsgruppe, deriblant sin partileder gjennom ti år, Anders Samuelsen, som også gikk av. Alex Vanopslagh ble valgt til ny partileder. Ved folketingsvalget 2022 gjorde partiet sitt hittil beste valg og fikk 14 mandater.

Liberal Alliance har pekt på følgende fanesaker: lavere skatt, en mer effektiv offentlig sektor, rettssikkerhet og en klimapolitikk med stor vekt på kvotehandel.

På stemmesedlene benytter partiet bokstaven «I».

 Historie 
 Stiftelse og fremvekst 
Partiet Ny Alliance ble lansert under en pressekonferanse den 7. mai 2007 av Naser Khader, Gitte Seeberg og Anders Samuelsen. Folketingsmedlemmet Khader hadde i lang tid vært misfornøyd med Radikale Venstres konsekvente avvisning av et samarbeid med Anders Fogh Rasmussen samt Marianne Jelveds ultimate krav. Seeberg, medlem av Europaparlamentet, var utilfreds med Det Konservative Folkepartis tette samarbeid med Dansk Folkeparti. Morgenen etter hadde 5 400 personer meldt seg inn i partiet, og Ny Alliance var dermed betydelig større enn Enhedslisten. Ifølge partiet selv hadde det fått rundt 9 000 medlemmer etter ett døgn. En meningsmåling den 11. mai viste at Ny Alliance ville ha fått 22 mandater i Folketinget hvis det hadde vært valg den dagen. Etter én uke hadde Ny Alliance nærmere 20 000 medlemmer, hvorav halvparten hadde betalt kontingent.

Den 10. mai 2007 meldte Leif Mikkelsen, folketingsmedlem for Venstre, seg inn i Ny Alliance, som dermed hadde to representanter. Mikkelsen tilhørte Venstres såkalte liberalistiske fløy, som ønsker skattelettelser og brukerbetaling. Han ble raskt gitt rollen som formann i partiorganisasjonen, mens Khader fremdeles fungerte som politisk leder og gruppeformann. Centrum-Demokraterne tilbød dagen etter Ny Alliance å stille kandidater på deres lister, hvis det ble utskrevet valg før Ny Alliance hadde samlet det tilstrekkelige antallet underskrifter. Ny Alliance tok ikke stilling til tilbudet, og kunne seks måneder etter opprettelsen stille til folketingsvalg som eget parti.

Partiet fremla i begynnelsen bare noen få overordnede synspunkter, men etter hvert skulle et mer detaljert partiprogram komme. Ifølge Naser Khader burde ikke Ny Alliances prinsipprogram være lengre enn fem sider med tekst. Partiet ble tidlig beskyldt for å mangle en sammenhengende politikk og basere seg på Khaders store popularitet. En meningsmåling og analyse for Ugebrevet A4, utgitt av LO, konkluderte med at «holdningerne blandt Ny Alliances vælgere stritter i alle retninger», og at «vælgerne bag det nye parti på en lang række politiske områder [ligger] snublende tæt op ad den danske gennemsnitsvælger». Noen analytikere holdt det for uunngåelig at noen velgere ble støtet vekk fra partiet når et partiprogram skulle formuleres, mens andre mente at partiets brede appell ville være en fordel.

For partiet ble Naser Khader, Gitte Seeberg, Anders Samuelsen, Jørgen Poulsen og Malou Aamund innvalgt ved folketingsvalget 2007, og samlet fikk partiet en oppslutning på 2,8 %, en enorm forskjell sammenlignet med meningsmålingene noen måneder tidligere. I januar 2008 meldte Seeberg seg ut etter partiets beslutning om ikke å gå imot regjeringen og Dansk Folkepartis nye avtale i asylpolitikken. Måneden etter meldte Aamund seg ut, mens Poulsen ble ekskludert i juni samme år, etter at han hadde kritisert partiet offentlig i lengre tid. På grunn av det skuffende folketingsvalget og den interne uroen, falt partiets tilslutning gradvis inntil det nådde et bunnpunkt på 0,2 % den 15. juni 2008.

 Relansering og liberalistisk dreining 

Den 28. august 2008 ble partiets opprinnelige arbeidsprogram erstattet av et nytt prinsipprogram, mens partiets hovedstyre vedtok et navneskifte til Liberal Alliance. Navneskiftet ble enstemmig bifalt av partiets landsmøte året etter. Dette skulle gjenspeile partiets profil, som hadde blitt mer rendyrket liberalistisk. I september 2008 fikk Gitte Seeberg permisjon fra Folketinget, og vararepresentanten Villum Christensen tilsluttet seg Liberal Alliances gruppe. Den 5. januar 2009 brøt Khader med partiet, og Anders Samuelsen overtok hans posisjoner. Med Samuelsen fulgte også en mer klassisk liberalisme. Partiet skulle relanseres som «Danmarks eneste liberale parti», og dermed forsøkte man å appellere til velgerne fra Venstre og Det Konservative Folkeparti som syntes at disse partier hadde kommet for langt vekk fra sitt borgerlige utgangspunkt.

Den 16. juni 2009 gikk Simon Emil Ammitzbøll og det meste av hans parti Borgerligt Centrum inn i Liberal Alliance. Europaparlamentsvalget samme år gav en oppslutning på 0,6 %, og ved kommunalvalget ble bare Anders Samuelsen valgt (samlet oppslutning på 0,3 %). I løpet av perioden fikk partiet tilslutning fra 14 andre kommunalpolitikere, som meldte overgang fra andre partier. I 2010 overtok Ammitzbøll vervet som gruppeformann, og Liberal Alliance gikk inn i en periode med stabilisering. I løpet av året kom en rekke oppløftende meningsmålinger som gav partiet en oppslutning godt over sperregrensen på 2 %. Året etter trådte Malou Aamund ut av Folketinget, og Niels Høiby kom inn som vararepresentant og sikret dermed Liberal Alliance et fjerde folketingsmedlem. Ved folketingsvalget 2011 gikk Liberal Alliance frem til 9 mandater og en oppslutning på 5 %, og ble større enn Det Konservative Folkeparti. De innvalgte var Anders Samuelsen, Villum Christensen, Simon Emil Ammitzbøll, Mette Bock, Merete Riisager, Ole Birk Olesen, Leif Mikkelsen, Joachim B. Olsen og Thyra Frank.

Ved folketingsvalget i 2019 mistet Liberal Alliance to tredjedeler av sin folketingsgruppe, deriblant sin partileder gjennom ti år, Anders Samuelsen, som også gikk av. Alex Vanopslagh ble valgt til ny partileder. Simon Emil Ammitzbøll-Bille meldte seg ut av partiet, så folketingsgruppen ble redusert til tre representanter. Ole Birk Olesen ble formann i folketingsgruppen. Ved folketingsvalget 2022 gjorde partiet sitt hittil beste valg og fikk 14 mandater.

I 2024 fikk Liberal Alliance for første gang, i egen rett, et medlem av Europaparlamentet: Henrik Dahl. Dahl sluttet seg til Det europeiske folkepartiets gruppe.

 Organisasjon 
Alle medlemmer er medlemmer av velgerforeninger, som hører under ti storkretsforeninger. Foreningsstrukturen svarer til valgkretsene til Folketinget. Landsmøtet er partiets øverste myndighet og delegerer myndighet til hovedstyret mellom landsmøtene. Fra hovedstyret utgår et forretningsutvalg med fem medlemmer og to assosierte medlemmer. 

Liberal Alliance har fått forholdsvis stor finansiell støtte fra næringslivet.

 Ledere 
Partiledere (politiske ledere)
 Naser Khader 2007–2009
 Anders Samuelsen 2009–2019
 Alex Vanopslagh 2019–d.d. Formenn i hovedstyret
 Leif Mikkelsen 2007–2020
 Alex Vanopslagh 2020–d.d. Formenn i folketingsgruppen
 Naser Khader 2007–2009
 Anders Samuelsen 2009–2010
 Simon Emil Ammitzbøll 2010–2016
 Leif Mikkelsen 2016–2018
 Christina Egelund 2018–2019
 Ole Birk Olesen 2019–d.d.

 Valghistorikk 
Folketingsvalg
 Valg Stemmer Mandater # % 2007 96 856 2,8  2011 176 473 5,0  2015 264 489 7,5  2019 82 270 2,3  2022 278 098 7,9  Europaparlamentsvalg
 Valg Stemmer Mandater # % 2009 13 796 0,6  2014 65 776 2,9  2019 60 693 2,2  2024 170 199 6,95 

 Folketingsmedlemmer 
+Fordeling av LiberalAlliances innvalgte folketingsmedlemmer etter valgperiode og valgkrets: Valgkrets 2007–2015 2011-2015 2015-2019 2019-2022 2022-nu Bornholm   København Storkreds Khader Ammitzbøll-Bille Ammitzbøll-Bille
Lindahl Ammitzbøll-Bille Olesen
RyleØstjyllands Storkreds Samuelsen Olesen Olesen
Bach Olesen Vanopslagh
Meilvang
Brown Færøerne      Fyns Storkreds  Riisager Riisager  Daugaard Københavns omegns storkrets   Olsen Olsen Larsen Grønland   Nordjylland  Frank Egelund Jakobsen Nordsjællands storkrets Aamund Samuelsen Buch-Kattrup  Frølund Sydjyllands storkrets Poulsen Bock Dahl Dahl Dahl
Andresen Vestjyllands storkrets Mikkelsen Mikkelsen Vanopslagh Bach Sjælland Seeberg Christensen Christensen Brask
Skalvig Danmark5913414

 Referanser 

 Eksterne lenker 



Kategori:Politiske partier i Danmark
Kategori:Politiske partier etablert i 2007
Kategori:2007 i Danmark